
BASES DO XXII CONCURSO DE POSTAIS DE NADAL 2024

PRIMEIRA. Obxecto da convocatoria

O Concello de O Pino, co ánimo de fomentar as artes plásticas e difundir as tradicións da localidade, ten o propósito de convocar polo Departamento de Educación e Cultura  asi como pola alcaldía do Concello do Pino, en réxime de concorrencia competitiva, o  “XXIi CONCURSO DE POSTAIS DE NADAL 2024”

SEGUNDA. Beneficiarios

Poderán participar neste concurso todo o alumnado escolarizado no CPI Camiño de Santiago e na Escola Unitaria de Gonzar, así como todos os nenos e nenas en idade escolar empadroados no municipio.

TERCEIRA. Convocatoria do concurso

Convocarase o concurso na páxina web do Concello (www.opino.gal), nos taboleiros de anuncios municipais, e nos medios oficiais (Boletín Oficial da Provincia) para dar a máxima difusión e facilitar a participación aos nenos/as empadroados no municipio. Publicarase extracto da convocatoria do BOP da provincia a través da Base de Datos Nacional de Subvencións.
Establécense as seguintes categorías:

· Educación Infantil
· Educación Primaria 1º Ciclo: 6-7 anos
· Educación Primaria 2º Ciclo: 8-9 anos
· Educación Primaria 3º Ciclo: 10-11 anos
· Educación Secundaria
CUARTA. Tema e forma

O tema será libre pero necesariamente con alusión á celebración do Nadal. Serán traballos orixinais e inéditos. A postal terá que levar a inscrición “O Pino, Bo Nadal e Feliz 2025”. Tanto a rotulación como o tipo de letra, así como a distribución na postal, será de libre elección polo artista. Evitaranse os materiais que poidan desprenderse cando as postais se expoñan de forma vertical.

Os traballos  serán ilustrados sobre folio ou cartolina máximo DIN-A4, en lingua galega e admítense todas as técnicas: pinturas, acuarelas, témperas, collage,... etc.

Cada alumno/a ou grupo presentará unha única postal, que deberá conter un número que lle asignará o titor de cada grupo na parte traseira superior xunto co curso e os anos do/a participante, o mesmo número deberá figurar no sobre no que se garde a postal. Ademais deberán cubrir o anexo I cos datos que se solicitan. Este documento deberá gardarse nun sobre pechado facendo constar por fóra o mesmo número que o asignado no sobre que contén o debuxo.

QUINTA. Prazo e lugar de presentación.

A presentación das postais terá lugar tanto polos centros educativos como a modo individual ante o Rexistro Xeral do Concello dirixidas ao  Sr. Alcalde - Presidente do Concello de O Pino, ou na forma que determina o artigo 16.4 da Lei 39/2015, do 1 de outubro, do Procedemento Administrativo Común das Administracións Públicas.

O prazo de presentación será ata o 2 de decembro de 2024.

A solicitude deberá incluír a seguinte documentación:

1º Sobre pechado no que se introduza a postal con número asignado.

2º Sobre pechado onde se introduce o ANEXO I cos datos que se solicitan, facendo constar por fóra o mesmo número que o asignado no sobre que contén o debuxo.

Os traballos presentados antes e fóra deste prazo non serán admitidos.

SEXTA. Premios
A Concellería de Cultura e Educación outorgará un premio por categoría, consistente en libros e/ou outros elementos educativos (pinturas, libretas, rotuladores, etc.) polos valores seguintes:
	* Categoría de Educación Infantil (4º, 5º e 6º): 41,85€ (IVE engadido)
	* Categoría de Educación Primaria 1º Ciclo: 51,60€  (IVE engadido)
	* Categoría de Educación Primaria 2º Ciclo: 34,90€ (IVE engadido)
	* Categoría de Educación Primaria 3º Ciclo: 22,45€ (IVE engadido)
	* Categoría de Educación Secundaria: 34.01€ (IVE engadido)
SÉTIMA. Xurado

O xurado estará integrado por: 

-Animadora sociocultural, Ana Vigo Castromil
-Animador deportivo, David Castiñeiras Becerra
-Educadora familiar, Mª Cruz Toande Ramos

A secretaría do concello dará fé do acto. O fallo do xurado será elevado a correspondente acta aos efectos da súa resolución polo órgano competente. Valorarase a orixinalidade, a composición do traballo presentada, a calidade, deseño e adecuación ao tema proposto.

O resultado do concurso farase público a partir do día 9 de decembro 2024 e será notificado aos respectivos/as gañadores/as a través dos centros educativos ou por correo postal.

A entrega de premios realizarase o día da Cabalgata de Reis (5 de xaneiro de 2025).

OITAVA. Consideracións xerais

a) Os organizadores excluirán todos aqueles traballos que teñan connotacións sexistas, xenófobas, racistas ou ofensivas contra persoas e institucións.

b) Os traballos dos participantes premiados quedarán en poder da Administración municipal, autorizando os autores a reprodución dos mesmos en calquera medio impreso ou electrónico, e sen límite temporal nin xeográfico. O Concello fará constar en todo momento o nome completo do autor.

c) Os traballos non premiados poderán ser retirados polos seus autores no prazo dun mes posterior á finalización da exposición dos traballos. A partir desta data entenderase  que o autor renuncia á súa obra e pasará a ser propiedade do Excmo. Concello de O Pino, que determinará o seu uso e destino.

NOVENA. Aceptación das bases

O feito de participar neste concurso implica a total aceptación destas bases. Calquera dúbida sobre este tema será resolto pola organización entendéndose a súa resolución así como a decisión por parte dos xurados como inapelables.

DÉCIMA. Exposición de traballos

Unha vez acabado o prazo de envío de traballos, a Concellería de Cultura e Educación recompilará todas as obras recibidas. Descartará só as obras que non reúnen un mínimo imprescindible de calidade ou todas aquelas ofensivas contra persoas e institucións.

Os traballos participantes premiados quedarán en poder da Administración municipal, autorizando os/as autores/autoras a reprodución dos mesmos en calquera medio impreso ou electrónico, e sen límite temporal nin xeográfico. O Concello fará constar en todo momento o nome completo do autor/a.

O/a participante acepta e autoriza que a súa obra como tamén as imaxes da entrega de premios aos gañadores, sexa visible na web ou redes sociais do Concello  e en edición impresa, exclusivamente co fin das bases deste Concurso.

Neste sentido, os participantes terán que aceptar a política de privacidade e de cesión de imaxes que remitirán ao Concello a fin de acreditar o seu consentimento expreso para ese efecto.

DÉCIMO PRIMEIRA. Dereito de propiedade e Protección de datos persoais

A participación no presente concurso implica a cesión ao Excmo. Concello do Pino, dos dereitos de produción, distribución, comunicación pública e transformación das obras presentadas nos termos previstos na lexislación sobre Propiedade Intelectual, a través de calquera medio ou formato, sen limitación temporal, material ou xeográfica algunha, polo que este Concello pasa a ser propietario de todos os dereitos de propiedade industrial e intelectual que puidesen corresponderlle en relación á ilustración. 

Os datos persoais dos participantes atópanse incorporados nos tratamentos titularidade do CONCELLO DE O PINO, co fin de tramitar o concurso, seleccionar os gañadores e poñerse en contacto con eles, así como publicar os traballos nas páxinas web, redes sociais e medios de comunicación que se consideran necesarios para dar a coñecer a iniciativa por parte do Concello. Utilizaranse tamén para xestionar a nosa relación co concursante e a súa participación no concurso, darlle a coñecer o resultado do mesmo e promocionar e informar sobre novidades na actividade do Concello ou os seus servizos, ademais de coñecer os seus intereses e grao de satisfacción.



ANEXO I
XXII CONCURSO DE POSTAIS DE NADAL

Centro escolar .......................................................................
Titor/a da aula .......................................................................
Curso.....................................................................................
Categoría................................................................................

